
PëR DISA ShTESA DhE NDRYSHIME në VENDIMIN NR.563, datë 14.7.2010 të KëSHILLIT të MINISTRAVE “PëR PëRCAKTIMIN E RREGULLAVE DHE të PROCEDURAVE të HOLLëSISHME të BASHKëpuniMIT të SHëRBIMIT PëRMBARIMOR ME AGJENCINë E ADMINISTRIMIT Të PASURIVE të SEKUESTRUARA DHE të KONFISKUARA, SI DHE PAGESëN PëRKATëSE për SHëRBIMIN E PëRMBARIMIT” 

Në mbështetje të nenit 100 të Kushtetutës, të neneve 14 pika  4, e 28 pika 4 të ligjit nr.10 192, datë 3.12.2009 “Për parandalimin dhe goditjen e krimit të organizuar dhe trafikimit nëpërmjet masave parandaluese kundër pasurisë” dhe të ligjit nr.8730, datë 18.1.2001 “Për organizimin dhe funksionimin e shërbimit të përmbarimit gjyqësor”, me propozimin e Ministrit të Financave dhe të Ministrit të Drejtësisë, Këshilli i Ministrave 

VENDOSI: 

Në vendimin nr.563, datë 14.7.2010 të Këshillit të Ministrave, bëhen këto shtesa dhe ndryshime: 
1. Pas kreut III shtohet kreu III/1, me këtë përmbajtje: 

“KREU III/1 
EKZEKUTIMI I AKTIT Të REVOKIMIT Të PASURIVE Të SEKUESTRUARA/Të KONFISKUARA 

1. Agjencia njofton përmbaruesin gjyqësor dhe, nëpërmjet tij, pronarin e pasurisë së sekuestruar/konfiskuar për aktin e revokimit të pasurisë së sekuestruar/konfiskuar. 
2. Dorëzimi i pasurisë së revokuar te pronari i pasurisë bëhet sipas procedurave të Kodit të Procedurës Civile dhe shoqërohet me dokumentacionin përkatës, të cilin përmbaruesi gjyqësor e merr nga administratori i pasurisë. 
3. Në rastin e mosmarrjes në dorëzim të pasurisë nga pronari i saj, me kalimin e afatit 30 - ditor nga data e marrjes së njoftimit të aktit të revokimit të pasurisë së sekuestruar/konfiskuar, Agjencia i kërkon gjykatës, që ka vendosur revokimin e aktit, heqjen nga administrimi i saj të pasurisë së sekuestruar/konfiskuar.”. 
2. Kreu IV ndryshohet, si më poshtë vijon: 

“KREU IV 
PAGESAT PëR SHëRBIMIN PëRMBARIMOR 

1. Pagesat e shërbimit përmbarimor për ekzekutimin e aktit të sekuestrimit/konfiskimit përcaktohen sipas tabelës 1, që i bashkëlidhet këtij vendimi dhe është pjesë përbërëse e tij.
2. Agjencia përjashtohet nga pagesa paraprake e shërbimit për ekzekutimin e vendimit të sekuestrimit/konfiskimit. 
3. Tarifat e përcaktuara në këtë vendim aplikohen dhe për pagesat e shërbimeve përmbarimore, të cilat nuk janë kryer nga Agjencia deri në momentin e hyrjes në fuqi të këtij vendimi.”. 
Ky vendim hyn në fuqi pas botimit në Fletoren Zyrtare. 
KRYEMINISTRI 
Sali Berisha 
